

**ÅRSMELDING 2015**

Ordinært årsmøte blei avholdt på Elverhøy torsdag 12.februar 2015.

Til styre blei valgt : Knut M.Høydal, leder, samt 8 styremedlemmer: Anders Bøhle, Arnfinn Dahl, Frank Wedde og Rikka Rivrud for 2 år, og Trygve Bøhle, Torun A. Dahl, Theo Aske Holskil og Ingegerd Holt Brattestå for 1 år.

Varamedlemmer for et år: Marte M. Bjune og Alf Kirkeberg.

Revisor: Vidar Gjelsås.

Revidert regnskap, budsjett samt vedtekter og virksomhetsplan blei godkjent.

Kontingenten bestemt til kr. 100.- for barn /studenter

Kr.300.- for enkeltmedlemer

Kr.500.- for samboere/gifte

Kr.1000.- for foreninger .

Protokoll fra årsmøtet samt vedtektene og signaturrett blei sendt til Brønnøysundregistrene.

2015 har også vært et aktivt år der mye har skjedd.

\*Nyttårskonsertene 10. og 11. januar var oppstarten. 2 fulle hus som ga et bra overskudd

\*I februar startet Barne og ungdomsteateret (KET) opp med et introduksjonskurs på torsdager i februar og mars, med forestilling den 19. april.

Rikka Rivrud er primus motor her, med hjelp fra Kaia Schuett Rivrud, Marte M. Bjune , Marte Kvaal og Theo Aske Holskil.

Interessen var stor - 30 barn påmeldt, og det blei også satt opp en venteliste.

Fra august fortsatte de som ville (25 stykker) med øvelser til oppsetning av ”Annie” med framføring 5. og 6. desember.

\*Elverhøy-stallen , administrert av Frank Wedde, er oppretta med en god del artister i flere sjangre. Disse kan bookes til forskjellige arrangement og oppdrag, og er også de som stiller opp på nyttårskonserten, ”CafeMeny” og Helsehuset. Økonomisk får artistene 2/3 av inntektene , og KE får resten.

\*Ungdomsgruppa er opprettet, men har litt problemer med å få folk med. Ideene er mange, og intensjonene gode, men det er foreløpig vanskelig å drive en slik gruppe.

**Organisatorisk:**

”Teaterjentene” har laget en logo til oss

Vi har med hjelp av Joachim Svendsrød i Frilynt, fått laget oss en god hjemmeside :kulturhusetelverhoy.no.

Knut Høydal og Trygv Bøhle har deltatt på Frilynts årsmøte i mars 2015, og som medlemmer i Frilynt er både medlemmer og forening forsikra.

Økonomisk:

Vi har vært så heldige at vi har fått en del sponsorgaver, private gaver og tilskudd fra kommune og Frifond.

Vi har hatt egne arrangement som også gir penger i kassa. Til sammen på nyttårskonsert og teater, kr.94000.-

Utleie av huset har i år innbrakt kr.64000.-

Sjøl om vi har brukt en del penger på utstyr og byggtekniske ting, er økonomien bra.

Gjelda er betalt, og vi har ved årsskiftet ca 127 000.- i banken.

Pr i dag ligger en søknad inne hos Vestfold Fylke,spillemidler til lokale kulturhus, da vi må foreta en større utbedring av huset; både tak, utbygg i 2 etasje mot sør samt inngangspart m. garderobe på østsida må det gjøres noe med.

**Huset:**

Husstyret består av Anders Bøhle(leder), Arnfinn Dahl, Torun A. Dahl og Ingegerd Holt Brattestå.

I året har følgende blitt gjort:

\*Isolert loft over storesal. Kr.46000.- + dugnad

\*Gravd , drenert og isolert på vestsida , samt bytta kledning og rømmingsdør på samme side. Kostnad kr.48000.- + mye dugnad

\* Pussa og lakka gulv i storesalen Kostnad kr. 15500.- + dugnad

\*Bona resten av gulva i 1 .etasje Kostnad kr 5300.-

\* Kjøpt fuktavtrekker til kjelleren kr.3100.-

\*Innreda 2. etasje til møterom dugnad og gaver

\*Malt og pussa opp 2 scenerom (teater jentene og Theo) Kostnad kr.3100.-

\*Revet gammel inngang og montert ny trapp på syd: gave og dugnad

\* Oljefyren revet og fjernet : Dugnad

\*Hugget trær ute på vestsida. Dugnad

\*Grusa gårdsplassen . Dugnad

\*Hengt opp oppslagstavle ute på østveggen. Dugnad

\*div ting: fått i gang oppvaskmaskinen, kjøpt trillebord, nytt middagsservise (kan nå dekkes til 100 personer), anskaffet dørlukker, Kostnad kr. 15000.-

**Utstyr:**

Vi har gått til anskaffelse av lys og lydutstyr for ca kr. 75000.-

Det er kjøpt inn mygger og lydutstyr som gjør at forestillingene våre har til sitt behov. Til denne jobben har vi hatt fantastisk god hjelp av Audun Kalleberg.

**Foreningen :**

Har i året hatt:

\* 12 styremøter.

\*årsmøte

\*julebord med innbudte sponsorgjester

\*3 dager med teateroppsetning (vår og høst)

\*2 dager med nyttårskonsert

\* 61 medlemmer, herav 40 under 26 år

Vi har følgende foreningsmedlemmer og faste leietagere:

VåRa- koret, Ramnes Sportsfiskere , Beitemarken 4H og( helt nytt) Ramnes Trekkspillklubb.

Vi takker alle hjelpere og alle i styret for året som har vært.

Knut Måge Høydal Ingegerd Holt Brattestå

(leder) (sekretær)